News Update: เศรษฐีทะเลาะกัน! ‘อีลอน มัสก์’ แฉ ‘บิล เกตส์’ ชอร์ตหุ้น Tesla มูลค่า 1.5 - 2 พันล้านดอลลาร์ ‘ไมเคิล เบอร์รี’ ออกโรงป้องนักลงทุนสายชอร์ต - FINNOMENA
อีลอน มัสก์ แฉผ่านทวิตเตอร์ว่า ‘บิล เกตส์’ มหาเศรษฐีผู้ก่อตั้ง Microsoft ได้ทำการชอร์ตหุ้น Tesla เกือบ 2,000 ล้านดอลลาร์ ด้าน ‘ไมเคิล เบอร์รี’ ออกโรงป้องนักลงทุนสายชอร์ต
30 พ.ค. 2565

อีลอน มัสก์ แฉผ่านทวิตเตอร์ว่า ‘บิล เกตส์’ มหาเศรษฐีผู้ก่อตั้ง Microsoft ได้ทำการชอร์ตหุ้น Tesla เกือบ 2,000 ล้านดอลลาร์ ด้าน ‘ไมเคิล เบอร์รี’ ออกโรงป้องนักลงทุนสายชอร์ต
อีลอน มัสก์ ทวีตข้อความว่า บิล เกตส์ ได้ทำการชอร์ตหุ้น Tesla รวมมูลค่าประมาณ 1,500-2,000 ล้านดอลลาร์ โดยเพิ่มขึ้นเกือบ 4 เท่าตัว จากก่อนหน้านี้ที่มีสถานะชอร์ตอยู่ 500 ล้านดอลลาร์
ก่อนหน้านี้ที่ CNBC เคยถามบิล เกตส์ เมื่อปีที่แล้วเกี่ยวกับการชอร์ตหุ้น Tesla เขากล่าวว่า ไม่ต้องการพูดถึงเรื่องการลงทุนของตนเอง
ที่มาของทวีตดังกล่าวมาจากโพลสำรวจของมัสก์ที่ถามว่า ‘ระหว่างนักการเมืองและมหาเศรษฐี คุณเชื่อใจใครน้อยกว่ากัน’ โดยมากกว่า 75% ของผู้ตอบบอกว่า พวกเขาเชื่อใจนักการเมืองน้อยกว่า
อีลอน มัสก์ ได้ตอบกลับหนึ่งในผู้ที่เข้ามาแสดงความคิดเห็นว่า “ผมเชื่อคุณแต่ไม่เชื่อใจเกตส์ เพราะเขามีสถานะชอร์ตหุ้นอยู่ Tesla หลายพันล้านดอลลาร์ ทั้งที่อ้างว่าต้องการช่วยปัญหาภาวะโลกร้อน ดังนั้นผมเลยมีปัญหาเรื่องความไว้วางใจกับเขาเหมือนกัน”
ท่ามกลางความวุ่นวาย ‘ไมเคิล เบอร์รี’ นักลงทุนขาชอร์ตชื่อดังออกมาปกป้อง เหล่านักลงทุนที่ชอร์ตหุ้น Tesla พร้อมระบุถึงสถานภาพที่อ่อนไหวของมัสก์ในการระดมทุนซื้อกิจการ Twitter โดยใช้สัดส่วนการถือหุ้นของ Tesla
เบอร์รีทวีตข้อความก่อนจะลบออกไปภายหลังว่า นักลงทุนที่ชอร์ตหุ้นไม่มีอะไรเกี่ยวข้องกับความสำเร็จหรือความล้มเหลวของธุรกิจ แต่ถ้าเขาต้องการใช้การถือหุ้นส่วนใหญ่มารองรับสินเชื่อส่วนบุคคล เขาก็คงเกลียดนักลงทุนที่ชอร์ตหุ้นเช่นกัน
จากการคำนวณของ Bloomberg ถ้าราคาหุ้น Tesla ลงไปต่ำกว่า $740 มัสก์อาจไม่มีเงินเพียงพอสำหรับการซื้อ Twitter โดยเมื่อวันศุกร์ที่ผ่านมา (28 พ.ค.) หุ้น Tesla ปรับขึ้นมา 7.33% อยู่ที่ $759
อ้างอิง:
https://www.bloomberg.com/news/articles/2022-05-28/musk-says-gates-has-multi-billion-dollar-tesla-short-position?sref=e4t2werz 
https://www.bloomberg.com/news/articles/2022-04-27/michael-burry-takes-dig-at-musk-as-short-seller-battle-heats-up?sref=e4t2werz
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Bill Gates
Elon Musk
News Update
Tesla
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA